Oficialusis leidinys L 125 , 12/05/1984 p. 0058 - 0059

specialusis leidimas suomių kalba: skyrius 3 tomas 17 p. 0126

specialusis leidimas ispanų kalba: skyrius 03 tomas 30 p. 0167

specialusis leidimas švedų kalba: skyrius 3 tomas 17 p. 0126

specialusis leidimas portugalų kalba skyrius 03 tomas 30 p. 0167



Komisijos sprendimas 1984 m. balandžio 27 d. nustatantis selekcininkų organizacijų ir asociacijų, kurios tvarko arba sudaro veisimui skirtų grynaveislių galvijų kilmės knygas, pripažinimo kriterijus (84/247/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1977 m. liepos 25 d. Tarybos direktyvą 77/504/EEB dėl grynaveislių veislinių galvijų [1] su paskutiniais pakeitimais, padarytais Graikijos prisijungimo aktu, ir ypač į jos 6 straipsnio 1 dalies antrą ir trečią įtraukas, kadangi pagal Direktyvos 77/504/EEB 6 straipsnio 1 dalies antrą ir trečią įtraukas Komisija, laikydamasi minėtosios direktyvos 8 straipsnyje nustatytos tvarkos, turi apibrėžti selekcininkų organizacijų ir asociacijų pripažinimo bei galvijų kilmės knygų sudarymo kriterijus; kadangi visose valstybėse narėse, išskyrus šiuo metu Graikiją, galvijų kilmės knygas tvarko arba sudaro selekcininkų organizacijos ir asociacijos; kadangi dėl to būtina nustatyti galvijų kilmės knygas tvarkančių arba sudarančių selekcininkų organizacijų ir asociacijų pripažinimo kriterijus; kadangi selekcininkų organizacija arba asociacija dėl oficialaus pripažinimo privalo kreiptis į tos valstybės narės, kurios teritorijoje yra įsikūrusi jos centrinė būstinė, kompetentingas institucijas; kadangi valstybės narės institucijos, į kurias buvo kreiptasi, privalo oficialiai pripažinti selekcininkų organizaciją arba asociaciją, kuri atitinka tam tikrus kriterijus ir turi apibrėžtus tikslus; kadangi šiame sprendime numatytos priemonės atitinka Zootechnikos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Kad būtų oficialiai pripažinta, galvijų kilmės knygas tvarkanti arba sudaranti selekcininkų organizacija ar asociacija privalo paduoti paraišką tos valstybės narės, kurios teritorijoje yra įsikūrusi jos centrinė būstinė, institucijoms. 2 straipsnis Susijusios valstybės narės institucijos privalo oficialiai pripažinti bet kurią galvijų kilmės knygas tvarkančią arba sudarančią selekcininkų organizaciją ar asociaciją, jei ji atitinka šio sprendimo priede nustatytas sąlygas. Tačiau jei valstybėje narėje jau veikia viena ar kelios oficialiai pripažintos konkrečios veislės selekcininkų organizacijos ar asociacijos, tokios valstybės narės institucijos gali atsisakyti pripažinti naują selekcininkų organizaciją ar asociaciją, jei tai kelia pavojų veislės išsaugojimui arba trukdo jau veikiančiai organizacijai ar asociacijai vykdyti zootechninę programą. Tokiu atveju valstybės narės praneša Komisijai apie oficialiai suteiktus pripažinimus ir apie atsisakymus oficialiai pripažinti. 3 straipsnis Susijusios valstybės narės institucijos panaikina bet kurios galvijų kilmės knygas tvarkančios selekcininkų organizacijos ar asociacijos oficialų pripažinimą, jei minėtoji selekcininkų organizacija ar asociacija nuolatos nesilaiko šio sprendimo priede nustatytų sąlygų. 4 straipsnis Šis sprendimas skirtas valstybėms narėms. Priimta Briuselyje, 1984 m. balandžio 27 d. Komisijos vardu Poul Dalsager Komisijos narys [1] OL L 206, 1977 8 12, p. 8. -------------------------------------------------- PRIEDAS Kad būtų oficialiai pripažinta, galvijų kilmės knygą tvarkanti arba sudaranti selekcininkų organizacija ar asociacija privalo: 1) būti juridiniu asmeniu pagal tos valstybės narės, kurioje paduodama paraiška, galiojančius teisės aktus; 2) kompetentingoms institucijoms įrodyti, kad: a) ji dirba veiksmingai; b) ji gali vykdyti grynaveisliams galvijams registruoti būtinus patikrinimus; c) ji turi pakankamai didelę galvijų bandą, kad galėtų vykdyti veislės tobulinimo programą arba išsaugoti veislę, jei tai yra būtina; d) ji gali naudotis gyvulių produktyvumo duomenimis, kurie yra būtini veislės tobulinimo arba išsaugojimo programai vykdyti; 3) būti nustačiusi taisykles, kurios apimtų: a) konkrečios veislės (arba veislių) charakteristikų apibrėžimą; b) gyvūnų ženklinimo sistemą; c) grynaveislių galvijų registravimo sistemą; d) veisimo tikslų apibrėžimą; e) galvijų produktyvumo duomenų naudojimo sistemą; f) galvijų kilmės knygos suskirstymą, jei yra taikomos skirtingos gyvūnų registravimo sąlygos arba jei skiriasi minėtoje knygoje įregistruotų gyvūnų klasifikavimo tvarka; 4) turėti pagal įstatus priimtas darbo tvarkos taisykles, kuriose pirmiausia būtų nustatytas narių nediskriminavimo principas. --------------------------------------------------